Hivatalos Lap L 296 , 21/11/1996 o. 0008 - 0029



A Bizottság 2214/96/EK rendelete (1996. november 20.) a harmonizált fogyasztói árindexekről: a HICP részindexeinek továbbításáról és terjesztéséről (EGT vonatkozású szöveg) AZ EURÓPAI KÖZÖSSÉGEK BIZOTTSÁGA tekintettel az Európai Közösséget létrehozó szerződésre, tekintettel a harmonizált fogyasztói árindexekről [1] szóló, 1995. október 23-i 2494/95/EK tanácsi rendeletre, mivel a 2494/95/EK rendelet 5. cikke (1) bekezdésének b) pontja szerint minden tagállam köteles egy harmonizált fogyasztói árindexet (HICP) készíteni az 1997 januári indexszámmal kezdődően; mivel a 2494/95/EK rendelet 9. cikke előírja, hogy a tagállamok dolgozzák fel az összegyűjtött adatokat annak érdekében, hogy elkészítsék a HICP-t a COICOP-kategóriákat (az egyéni fogyasztás rendeltetés szerinti osztályozása) lefedve; mivel ezeket a kategóriákat ki kell igazítani; mivel a 2494/95/EK rendelet 11. cikke értelmében a Bizottság (Eurostat) teszi közzé a HICP-t és a megfelelő részindexeket; mivel meg kell határozni ezeket a részindexeket; mivel a HICP-k összehasonlíthatóságának biztosítása érdekében a 2494/95/EK rendelet 5. cikkének (3) bekezdésével összhangban végrehajtási intézkedésekre van szükség; mivel az e rendeletben meghatározott intézkedések összhangban vannak a 89/382/EGK-Euratom tanácsi határozattal [2] létrehozott Statisztikai Programbizottság (SPB) véleményével; mivel a 2494/95/EK rendelet 5. cikkének (3) bekezdésével összhangban konzultáltak az Európai Monetáris Intézettel, és az kinyilvánította kedvező véleményét, ELFOGADTA EZT A RENDELETET: 1. cikk A rendelet célja E rendelet célja a harmonizált fogyasztói árindex (HICP) részindexeinek létrehozása, amelyeket a tagállamok minden hónapban elkészítenek és továbbítanak a Bizottság (Eurostat) részére, amely terjeszti azokat. 2. cikk Meghatározások E rendelt alkalmazásában HICP-részindex a rendelet I. mellékletében felsorolt és II. mellékletében részletezett kiadási kategóriák bármelyikére vonatkozó árindex. Az árindexek a COICOP-HICP osztályozásra (egyéni fogyasztás rendeltetés szerinti osztályozása a HICP igényeinek megfelelően) épülnek [3]. "Terjesztés" az adatok bármilyen formában történő nyilvánosságra hozatala. 3. cikk Részindexek elkészítése és továbbítása A tagállamok minden hónapban elkészítik és továbbítják a Bizottság (Eurostat) részére az összes olyan részindexet (I. melléklet), amelynek súlya meghaladja a HICP által lefedett [4]. összes kiadás egy ezredét. Az 1997 januári indexszel együtt és ezt követően a súlyarányok minden változásakor a tagállamok továbbítják a Bizottság (Eurostat) részére a megfelelő súlyozási információt is. 4. cikk A részindexek terjesztése A Bizottság (Eurostat) terjeszti a HICP-k e rendelet I. mellékletében felsorolt kategóriáira vonatkozó részindexeit, 1996. évi árszint = 100 bázison. 5. cikk Minőségellenőrzés A tagállamok a Bizottság (Eurostat) kérésére közlik az áruk és a szolgáltatások I. és II. melléklet kiadási kategóriáiba történő besorolására vonatkozó információkat, lehetővé téve e rendelet betartásának értékelését. 6. cikk Hatálybalépés Ez a rendelet az Európai Közösségek Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1996. november 20-án. a Bizottság részéről Yves-Thibault DE SILGUY a Bizottság tagja [1] HL L 257., 1995.10.27., 1. o. [2] HL L 181., 1989.6.28., 47. o. [3] A harmonizált fogyasztói árindexekről szóló 2494/95/EK tanácsi rendelet végrehajtására vonatkozó kezdeti intézkedésekről szóló, 1996. szeptember 9-i 1749/96/EK bizottsági rendelet I. melléklete (HL L 229., 1996.9.10., 3. o.). [4] Az 1749/96/EK rendelet 3. cikkével összhangban. -------------------------------------------------- I. MELLÉKLET HICP-RÉSZINDEXEK 01 | ÉLELMISZEREK ÉS ALKOHOLMENTES ITALOK | 01.1 | Élelmiszerek | 01.1.1.1 | Kenyér és cereáliák | 01.1.1.2 | Hús | 01.1.1.3 | Hal | 01.1.1.4 | Tej, sajt és tojás | 01.1.1.5 | Olaj és zsiradékok | 01.1.1.6 | Gyümölcs | 01.1.1.7 | Zöldségfélék, beleértve a burgonyát és más gumós terményeket | 01.1.1.8 | Cukor, lekvár, méz, szirup, csokoládé és egyéb édességek | 01.1.1.9 | Egyéb, máshova nem sorolt élelmiszerek | 01.2 | Alkoholmentes italok | 01.2.1 | Kávé, tea és kakaó | 01.2.2 | Ásványvíz, üdítőitalok és ivólevek | 02 | SZESZESITALOK, DOHÁNYÁRUK | 02.1 | Szeszesitalok | 02.1.1 | Égetett szeszesitalok | 02.1.2 | Bor | 02.1.3 | Sör | 02.2 | Dohányáruk | 03 | RUHÁZAT ÉS LÁBBELI | 03.1 | Ruházat | 03.1.1 | Ruházati méteráru | 03.1.2 | Felső- és alsóruházat | 03.1.3 | Egyéb ruházati cikkek és kiegészítők | 03.1.4 | Ruházat javítása, vegytisztítása és kölcsönzése | 03.2 | Lábbeli, beleértve a javítást | 04 | LAKÁSSZOLGÁLTATÁS, VÍZ, VILLAMOS ENERGIA, GÁZ ÉS EGYÉB TÜZELŐANYAGOK | 04.1 | Tényleges lakbér | 04.3 | Lakáskarbantartás és -javítás | 04.3.1 | Lakáskarbantartáshoz és -javításhoz használt termékek | 04.3.2 | Lakáskarbantartási szolgáltatások | 04.4A | Egyéb lakásszolgáltatások | 04.5 | Villamos energia, gáz és egyéb tüzelőanyagok | 04.5.1 | Villamos energia | 04.5.2 | Gáz | 04.5.3 | Folyékony tüzelőanyagok | 04.5.4 | Szilárd tüzelőanyagok | 04.5.5 | Melegvíz, hőszolgáltatás és jég | 05 | LAKBERENDEZÉS, LAKÁSFELSZERELÉS ÉS RENDSZERES LAKÁSFENNTARTÁS | 05.1 | Bútorok és lakberendezési cikkek, szőnyegek és egyéb padlóburkoló anyagok, valamint javításuk | 05.1.1 | Bútorok és lakberendezési cikkek | 05.1.2 | Szőnyegek és egyéb padlóburkoló anyagok | 05.1.3 | Bútorok, lakberendezési cikkek és padlóburkoló anyagok javítása | 05.2 | Lakástextíliák | 05.3 | Fűtő- és főzőkészülékek, hűtőszekrények, mosógépek és hasonló tartós háztartási gépek és készülékek, beleértve az alkatrészeket és a javítást | 05.3.1/2 | Elektromos és nem elektromos tartós háztartási gépek és készülékek, valamint elektromos háztartási kisgépek | 05.3.3 | Háztartási gépek és készülékek javítása | 05.4 | Háztartási üvegáruk, edények és konyhafelszerelés | 05.5 | Barkács- és kerti szerszámok, eszközök | 05.6 | Rendszeres lakáskarbantartáshoz igénybe vett termékek és szolgáltatások | 05.6.1 | Háztartási fogyóeszközök | 05.6.2 | Háztartási alkalmazottak szolgáltatásai és egyéb háztartási szolgáltatások | 06.A | EGÉSZSÉGÜGY: a fogyasztó által fizetett és nem költségtérítéses gyógyszerek, egészségügyi termékek, gyógyászati segédeszközök és készülékek | 07 | KÖZLEKEDÉS ÉS SZÁLLÍTÁS | 07.1 | Járművásárlás | 07.1.1 | Új és használt személygépkocsik | 07.1.2/3 | Motorkerékpárok és kerékpárok | 07.2 | Személyszállító járművek üzemeltetése | 07.2.1 | Személyszállító járművek alkatrészei és tartozékai | 07.2.2 | Üzemanyagok és kenőanyagok | 07.2.3 | Karbantartás és javítás | 07.2.4A | Személyszállító járművekkel kapcsolatos egyéb szolgáltatások | 07.3 | Közlekedési és szállítási szolgáltatások | 07.3.1A | Kötöttpályás személyszállítás | 07.3.2A | Közúti személyszállítás | 07.3.3A | Légi személyszállítás | 07.3.4A | Tengeri és belföldi vízi személyszállítás | 07.3.5A | Egyéb közlekedési és szállítási szolgáltatások | 07.3.6A | Kombinált személyszállítás | 08 | TÁVKÖZLÉS | 08.1 | Távközlés | 08.1.1 | Postai szolgáltatások | 08.1.2/3 | Telefon-, távirat- és telefax-berendezések, valamint szolgáltatások | 09 | SZABADIDŐ ÉS KULTÚRA | 09.1 | Berendezések és kiegészítők, beleértve a javításukat | 09.1.1 | Hang és kép felvételére, rögzítésére és visszajátszására alkalmas berendezések | 09.1.2 | Fényképészeti, filmfelvevő berendezések és optikai eszközök | 09.1.3 | Adatfeldolgozó berendezések | 09.1.4 | Egyéb szabadidős és kulturális tevékenységet szolgáló tartós fogyasztási cikkek | 09.1.5 | Játékok, sporteszközök, hobbi- és kempingcikkek, valamint szabadtéri szabadidős tevékenységet szolgáló felszerelések | 09.1.6 | Kép- és hanghordozó eszközök | 09.1.7 | Kertészkedés | 09.1.8 | Hobbiállatok | 09.1.9 | Szabadidős és kulturális tevékenységet szolgáló berendezések és kiegészítők javítása | 09.2A | Szabadidős és kulturális tevékenységgel kapcsolatos szolgáltatások | 09.3. | Újság, könyv, papír és írószer | 09.4 | Szervezett társasutazás | 10.A | OKTATÁS - amelyet rendszerint a fogyasztók fizetnek a tagállamokban | 11 | VENDÉGLÁTÁS ÉS SZÁLLÁSHELY-SZOLGÁLTATÁS | 11.1 | Vendéglátás | 11.1.1 | Kereskedelmi vendéglátás | 11.1.2 | Munkahelyi- és diákétkeztetés | 11.2 | Szálláshely szolgáltatások | 12 | EGYÉB TERMÉKEK ÉS SZOLGÁLTATÁSOK | 12.1 | Testápolás | 12.1.1 | Fodrászszalonok és más, testápolással foglalkozó létesítmények | 12.6A | Máshova nem sorolt egyéb szolgáltatások | 12.1.2 | Testápolási készülékek, eszközök és termékek | 12.2 | Máshova nem sorolt személyes tárgyak | 12.4A | Biztosítás | 12.4.2A | Ingatlannal kapcsolatos biztosítás - ingóságok biztosítása | 12.4.4A | Közlekedési és szállítási biztosítás - személygépjármű-biztosítás | 12.5A | Máshova nem sorolt banki szolgáltatások | 12.6A | Máshova nem sorolt egyéb szolgáltatások | -------------------------------------------------- II. MELLÉKLET HICP-RÉSZINDEXEK RÉSZLETES BEMUTATÁSA: FŐCSOPORT (KÉT SZÁMJEGYŰ), CSOPORT (HÁROM SZÁMJEGYŰ) ÉS OSZTÁLY [1] (NÉGY SZÁMJEGYŰ) [2] SZERINTI MEGOSZLÁS 01 ÉLELMISZEREK ÉS ALKOHOLMENTES ITALOK 01.1 Élelmiszerek Az ide sorolt termékeket általában otthoni fogyasztásra vásárolják. A csoport tehát nem tartalmazza az olyan azonnali fogyasztásra értékesített termékeket, mint a szendvicsek, hot dogok, fagylaltok stb. (11.1.1). Szintén nem tartoznak ide az elvitelre készített készételek, az előre elkészített ételeket szállítók termékei és az élelmezési vállalkozók termékei, akkor sem, ha házhoz szállítják azokat (11.1.1). A kifejezetten hobbiállatok etetésére szolgáló termékek a 09.1.8 pontba tartoznak. 01.1.1 Kenyér és cereáliák (NT) - Rizs minden formában, beleértve a hússal, hallal, tengeri állatokkal vagy zöldségekkel készített rizsételeket, - kukorica, búza, árpa, zab, rozs és egyéb gabonafélék, szemestermény, liszt vagy őrlemény formájában, - kenyér és egyéb pékáru, úgymint a búzából vagy rozsból készült keksz, kétszersült, pirított kenyér, aprósütemény, gyömbérkenyér, mézeskalács, ostyák, gofrik és teasütemények, - cukrászsütemények, úgymint a torták, piték, lepények és pizzák, - száraztészták minden formában, beleértve a húst, halat, tengeri állatokat, sajtot vagy zöldséget tartalmazó tésztákat, - egyéb gabonakészítmények és cereáliák, úgymint maláta, malátaliszt, malátakivonat, burgonyakeményítő, tápióka, szágó és más keményítők, gabonakészítmények (kukoricapehely, zabpehely stb.); homogenizált bébiételek és diétás készítmények, konyhai alapanyagok lisztből, keményítőből vagy malátakivonatból. Tartalmazza a kuszkuszt és hasonló lisztalapú termékeket, amelyeket hússal, hallal, tengeri állatokkal, zöldséggel vagy gyümölccsel készítenek; a sütőipari termékek vagy cukrászsütemények készítéséhez használt keverékeket és tésztákat. Nem tartalmazza a húspástétomot (01.1.2); a halpástétomot (01.1.3); a csemege kukoricát (01.1.7); a homogenizált bébiételeket és diétás készítményeket, valamint azokat a konyhai alapanyagokat, amelyek legalább 50 % kakaót tartalmaznak (01.1.8). 01.1.2 Hús (NT) - Friss, fagyasztott vagy mélyfűtött húsfélék: - szarvasmarha, sertés, birka és kecske, - baromfi és ehető baromfibelsőség, - nyúl és vadon élő állatok (szarvas, vadkan, fácán, fajd stb.), - ló, öszvér, szamár, teve és hasonlók, - friss, fagyasztott vagy mélyhűtött ehető belsőség, - szárított, sózott vagy füstölt húsfélék és ehető belsőség (kolbászok, szalámi, szalonna, sonka, pástétom stb.), - egyéb tartósított vagy feldolgozott húsfélék és húsalapú készítmények (húskonzerv, húskivonatok, húslevek, húspástétom stb.). Tartalmazza a tengeri emlősök (fóka, rozmár, bálna stb.) húsát és ehető belsőségeit. Nem tartalmazza a húst tartalmazó lisztes termékeket (01.1.1.); a békákat, szárazföldi és tengeri csigákat (01.1.3); a húst tartalmazó leveseket (01.1.9); a disznózsírt és egyéb állati eredetű étkezési zsiradékokat (01.1.5). 01.1.3 Hal (NT) (SZE) - Friss, fagyasztott vagy mélyhűtött hal, - friss, fagyasztott vagy mélyhűtött tengeri állatok (rákféleségek, beleértve a szárazföldi rákokat, puhatestűeket és más rákokat, szárazföldi és tengeri csigákat, békákat), - szárított, füstölt vagy sózott halak és tengeri állatok, - egyéb tartósított vagy feldolgozott halak és tengeri állatok; az azokból előállított készítmények (konzerv hal és tengeri állatok, kaviár és egyéb halikra, halpástétom stb.). Nem tartalmazza a haltartalmú lisztes termékeket (01.1.1) és a halleveseket (01.1.9). 01.1.4 Tej, sajt és tojás (NT) - Friss, pasztörizált vagy sterilizált zsíros tej és alacsony zsírtartalmú tej, - tartósított tej (kondenzált vagy sűrített tej, tejpor), - joghurt, tejföl, tejalapú desszertek, tejalapú italok és egyéb hasonló tejtermékek, - sajt és túró, - baromfitojás, tojáspor és egyéb kizárólag tojásból készült termékek. Tartalmazza a cukrot, kakaót, gyümölcsöt és egyéb ízesítőket tartalmazó tejes italokat, tejfölt és joghurtot. 01.1.5 Olaj és zsiradékok (NT) - Vaj, - margarin és más növényi zsiradékok, beleértve a mogyoróvajat, - étolaj (olívaolaj, gabonaolaj, napraforgóolaj, gyapotmagolaj, szójaolaj, földimogyoró-olaj stb.), - étkezési állati zsiradékok (sertészsír stb.). Nem tartalmazza a csukamájolajat (06.A). 01.1.6 Gyümölcs (NT) (SZE) - Friss vagy mélyhűtött gyümölcs, - szárított gyümölcs, gyümölcshéj, gyümölcsmagok, dió és ehető magvak, - fagyasztott és egyéb tartósított gyümölcsök és gyümölcsalapú termékek, beleértve a homogenizált bébiételeket, a diétás készítményeket és azokat a konyhai alapanyagokat, amelyek kizárólag gyümölcsből vannak. Nem tartalmazza a gyümölcsükért termesztett zöldségféléket, mint például a padlizsánt, az uborkát és a paradicsomot (01.1.7); a dzsemeket, lekvárokat, kompótokat, gyümölcskocsonyát, gyümölcspürét és gyümölcspástétomokat (01.1.8); a cukorban tartósított növényrészeket (01.1.8), a gyümölcsleveket (01.2.2); azokat a gyümölcssűrítményeket, amelyeket étkezési célra (01.1.9) illetve italkészítésre használnak (01.2.2). 01.1.7 Zöldségfélék, beleértve a burgonyát és más gumós terményeket (NT) (SZE) - Friss vagy mélyhűtött zöldségfélék, - fagyasztott zöldségfélék, - szárított zöldségfélék, - egyéb tartósított vagy feldolgozott zöldségfélék és zöldségalapú termékek, beleértve a homogenizált bébiételeket, a diétás készítményeket és a kizárólag zöldségfélékből készült konyhai alapanyagokat, - friss vagy mélyhűtött burgonya és egyéb gumós növények (manióka, nyílgyökér, kasszava, édes burgonya és más keményítőtartalmú gyökerek), - gumós növényekből készült termékek (lisztek, növényi pelyhek, pürék, rósejbni és sült krumpli), beleértve az olyan fagyasztott készítményeket is, mint a szeletelt burgonya. Tartalmazza a csemegekukoricát, tengeri édesköményt és egyéb ehető tengeri algákat, konyhai fűszernövényeket (metélő petrezselyem, rozmaring, kakukkfű stb.); és az ehető gombákat. Nem tartalmazza a burgonya-, tápióka-, szágó- és egyéb keményítőket (01.1.1); a leveseket (01.1.9); a fokhagymát, gyömbért, spanyol paprikát és más ízesítőket (01.1.9); és a zöldségfélékből készült ivóleveket (01.2.2). 01.1.8 Cukor, lekvár, méz, szirup, csokoládé és egyéb édességek (NT) - Nád vagy répacukor, finomítatlan vagy finomított, por, kristály vagy kocka alakban, - dzsemek, lekvárok, kompótok, zselék, gyümölcspürék és pépek, természetes és mesterséges méz, szirup és melasz, beleértve a cukorban tartósított növényrészeket, - csokoládé szeletben és táblában, rágógumi, bonbon, tejkaramella, pasztillák és egyéb édességek, - desszertkészítmények, homogenizált bébiételek, diétás készítmények és azok a konyhai alapanyagok, amelyek legalább 90 % kakaót tartalmaznak, Tartalmazza a mesterséges édesítőszereket. Nem tartalmazza a kakaót és a csokoládéport (01.2.1); az italok készítéséhez használatos szirupokat (01.2.2). 01.1.9 Egyéb, máshova nem sorolt élelmiszerek (NT) - Só, fűszerek, szószok, ízesítők (mustár, majonéz, ketchup, szójaszósz stb.), ecet, sütőpor, élesztő, desszertkészítmények, levesek és húslevesek, gyümölcssűrítmények és étkezési célú szirupok stb. Tartalmazza a fokhagymát, gyömbért, spanyol paprikát, homogenizált bébiételeket, diétás készítményeket és konyhai alapanyagokat, kivéve azokat, amelyek liszt, keményítő vagy malátakivonat alapúak (01.1.1), vagy kizárólag gyümölcs (01.1.6) vagy zöldségféle (01.1.17) alapúak, vagy legalább 50 % kakaót tartalmaznak (01.1.8). Nem tartalmazza a konyhai fűszernövényeket (01.1.7); a legalább 50 %-os kakaótartalmú desszertkészítményeket (01.1.8). 01.2 Alkoholmentes italok Az azonnali fogyasztásra szánt alkoholmentes italokat, különösen az italautomatákból származókat, a (11.1.1) és (11.1.2) csoportok foglalják magukban. 01.2.1 Kávé, tea és kakaó (NT) - Kávé, akár koffeinmentes, pörkölt vagy őrölt, akár nem, beleértve az instant kávét, kávékivonatokat és esszenciákat, valamint kávépótlókat is, - tea, maté és egyéb forrázható növényi termékek, - kakaó, akár édesített, akár nem, és csokoládépor. Tartalmazza a kakaót, tejet, malátát stb. tartalmazó italkészítményeket, kávé- és teahelyettesítőket, kávé- és teakivonatokat, illetve esszenciákat. 01.2.2 Ásványvíz, üdítőitalok és ivólevek (NT) - Ásványvíz, - üdítőitalok, úgymint szódavíz, limonádé- és kólafélék, - gyümölcs- és zöldségivólevek, - szörpök és italkészítési célra szolgáló koncentrátumok. Nem tartalmazza az alkoholmentes likőröket stb. (02.1.1); az alkoholmentes bort, almabort stb. (02.1.2) és az alkoholmentes sört 02.1.3). 02 SZESZESITALOK, DOHÁNYÁRUK 02.1 Szeszesitalok Az azonnali fogyasztásra szánt szeszesitalokat, beleértve az italautomatából származókat, a (11.1.1) és (11.1.2) csoportok foglalják magukban. 02.1.1 Égetett szeszesitalok (NT) - Pálinka és likőrök. Tartalmazza a mézbort és a nem boralapú aperitifeket; az alkoholmentes röviditalokat, likőröket stb. 02.1.2 Bor (NT) - Bor szőlőből vagy más gyümölcsből, beleértve az almabort és körtebort, - boralapú aperitifek, emelt alkoholtartalmú borok, pezsgő és más habzóborok, rizspálinka és hasonlók. Tartalmazza az alkoholmentes borokat, almabort stb. 02.1.3 Sör (NT) - Minden fajta, úgymint ale, lager vagy porter típusú sör. Tartalmazza az alacsony alkoholtartalmú és alkoholmentes söröket. 02.2 Dohányáruk (NT) - Cigaretták és cigarettapapírok, - szivarok, pipadohány, bagó, illetve tubák. Tartalmazza a kávéházakban, bárokban, éttermekben, benzinkútnál stb. vásárolt dohányárukat. Nem tartalmazza az egyéb dohányzási kellékeket (12.2). 03 RUHÁZAT ÉS LÁBBELI 03.1 Ruházat 03.1.1 Ruházati méteráru (FT) - Természetes vagy szintetikus szálból, illetve azok keverékéből készült méteráru. Nem tartalmazza a lakberendezési szöveteket (05.2.). 03.1.2 Felső- és alsóruházat (FT) - Férfi-, női-, gyermek- (3-13 éveseknek) és csecsemőöltözék (0-2 éves korig), akár konfekció, akár méretre készített, bármely anyagból (bőr, szőrme, műanyag és gumi), napi használatra, sport- vagy munkahelyi célokra: - köpeny, felsőkabát, esőkabát, anorák, vízhatlan sportkabát stb., - zakó, nadrág, mellény, öltöny, ruha, szoknya, kosztüm stb., - ing, blúz, pulóver, szvetter, kardigán stb., - alsóing, alsónadrág, zokni, harisnya, harisnyanadrág, alsószoknya, melltartó, térdnadrág, kombiné, fűző, trikóruha stb., - pizsama, hálóing, házikabát, köntös, fürdőruha stb., - csecsemőruházat, beleértve a szövetből készült pelenkát és gyermekcipőket. Nem tartalmazza az egészségügyi harisnyákat, így a gumiharisnyákat (06.A); a papírból és vattából készült pelenkákat (12.1.2). 03.1.3 Egyéb ruházati cikkek és kiegészítők (FT) - Nyakkendők, zsebkendők, sálak, kendők, kesztyűk, egyujjas kesztyűk, muffok, övek, nadrágtartók, kötények, munkaruhák, partedlik, könyökvédők, kalapok, sapkák, ellenzős sapkák, védősisakok, - varrócérnák, kötéshez való fonalak és ruhakészítéshez használt kellékek, úgymint kapcsok, gombok, patentek, cipzárak, szalagok, zsinórok, díszítések stb. Nem tartalmazza a gumikesztyűket és egyéb gumiból készült árucikkeket (05.6.1); a varrótűket, biztosítótűket, kötőtűket (05.6.1); a sportcélú fejvédőket (jéghokiban, amerikai futballban, baseballban, krikettben, kerékpározásban, bokszban stb. használatos fejvédők) (09.1.5); az egyéb sportcélú védőeszközöket, így mentőmellényeket, boksz-kesztyűket, lábszárvédőket, mellvédő tömítéseket, védőszemüvegeket, öveket stb. (09.1.5); a papírzsebkendőket (12.1.2); az órákat, ékszereket, mandzsettagombokat, nyakkendőtűket (12.2); a sétabotokat és -pálcákat, esernyőket és napernyőket, legyezőket, kulcskarikákat (12.2). 03.1.4 Ruházat javítása, vegytisztítása és kölcsönzése (SZ) - Vegytisztítás, mosatás és festés, - ruházat javítása, stoppolása és átalakítása, - ruhakölcsönzés. Nem tartalmazza az ágynemű és egyéb lakástextíliák kölcsönzését (5.6.2). 03.2 Lábbeli, beleértve a javítást (FT) - A férfiak, nők, gyermekek (3-13 éves korig) és kisgyermekek (0-2 éves korig) részére készített valamennyi lábbeli, beleértve a hétköznapi vagy szabadidős használatra alkalmas sportcipőket (kocogáshoz való cipők, edzőcipők, teniszcipők, kosárlabdacipők, evezőcipők stb.), - lábbeli részei (cipősarok, cipőtalp stb.), - lábbeli javítása, beleértve a cipőtisztítási szolgáltatásokat, - lábbeli kölcsönzése, kivéve az egy meghatározott sportág gyakorlásához szükséges lábbeliket (tekecipő, futballcipő, szeges futócipő, sícsizma és a korcsolyával vagy görkorcsolyával felszerelt lábbelik (09.2). Tartalmazza a lábszárvédőket, sípcsontvédőket és hasonló cikkeket; kiegészítőket a cipőkhöz, úgymint sámfákat és cipőkanalakat. Nem tartalmazza a szövetből készült gyermekcipőket (03.1.2); az ortopédcipőket (06.A); az egy meghatározott sportág gyakorlásához szükséges lábbeliket (tekecipő, futballcipő, sícsizma, szeges futócipő és a korcsolyával, vagy görkorcsolyával felszerelt lábbelik (09.1.5); a lábszárvédőket, krikett-töméseket és más hasonló sportcélú védőfelszereléseket (09.1.5). 04 LAKÁSSZOLGÁLTATÁS, VÍZ, VILLAMOS ENERGIA, GÁZ ÉS EGYÉB TÜZELŐANYAGOK 04.1 Tényleges lakbér (SZ) A lakbér rendszerint tartalmazza a telek, amelyen a tulajdon elhelyezkedik, valamint a lakás, a fűtési, vízszolgáltatási, világítási stb. berendezések és az általuk elfoglalt hely használatának díját. A tényleges lakbér tartalmazza a lakással kapcsolatban parkolóhelyül szolgáló garázs használatának díját is. A garázsnak nem kell közvetlen fizikai összeköttetésben lennie a lakással; és az sem kötelező, hogy ugyanattól a tulajdonostól béreljék. A lakbér nem foglalja magában az áram, a gáz, a fűtés, a víz, a melegvízellátás és a hulladékszállítás költségeit. Tartalmazza: - A bérlők vagy albérlők által elsődleges lakóhelyként igénybe vett bútorozatlan vagy bútorozott ingatlanok használatáért ténylegesen fizetett bérleti díjakat, - a másodlagos tartózkodási helyként szolgáló lakások bérletéért fizetett díjakat. Tartalmazza bútorozott bérlakás esetén a bútorok használatáért járó díjat; a háztartások által a szabadság időtartamára elfoglalt lakás bérleti díját ( NB: amennyiben a szolgáltatás a gazdasági területen vásárolható meg, a szervezett társasutakkal megegyező okokból sorolják ide ); a háztartások által egy szállodában vagy családi panzióban elsődleges lakóhelyül szolgáló szobákért fizetett összeget. Nem tartalmazza a garázshasználatért vagy parkolási területért járó bérleti díjat, ha annak használata nem kapcsolódik a lakáshoz (07.2.4A); a szállókon és hasonló létesítményekben lakó személyek által fizetett bérleti díjat (11.2); az üdülőhelyeken bérelt szálláshelyek után fizetett bérleti díjakat (11.2). 04.3 Lakáskarbantartás és -javítás A lakáskarbantartás és -javítás két szempont alapján különböztethető meg: ezek egyrészt olyan tevékenységek, amelyeket a bérlőnek vagy a tulajdonosnak rendszeresen el kell végeznie annak érdekében, hogy a lakás állapotát fenntartsa; másrészt nem változtatják meg a lakás alapvető tulajdonságait, így komfortfokozatát, befogadóképességét vagy várható élettartamát. A háztartások egyéni fogyasztásának részét képezik mindazok a kiadások, amelyet a bérlők a lakás karbantartásával és javításával kapcsolatban anyagok és szolgáltatások vásárlására fordítanak. A háztartások egyéni fogyasztásának részét képezik azok a kiadások, amelyet a tulajdonos-lakáshasználók magukra vállalnak a lakás karbantartásával és javításával kapcsolatos anyagok vásárlásakor. A háztartások egyéni fogyasztásának részét képezik azok a bérlők által vállalt hasonló költségekkel megegyező kiadások is, amelyeket a tulajdonos-lakók a lakás rendszeres karbantartásával és javításával kapcsolatos szolgáltatások vásárlására fordítanak. A közvetett fogyasztás részét képezik az olyan egyéb kiadások, amelyeket a tulajdonos-lakók a lakás karbantartásával és javításával kapcsolatos szolgáltatások vásárlására fordítanak. Azokat az anyagbeszerzéseket, amelyeket a bérlők vagy a tulajdonos-lakók végeznek el azzal a szándékkal, hogy magukra vállalják a karbantartási és javítási munkálatokat, a 04.3.1 pont alatt kell kimutatni. Ha viszont a bérlők vagy a tulajdonos-lakók egy vállalkozásnak fizetnek a karbantartási és javítási munkálatok elvégzéséért, a szolgáltatás teljes értékét, beleértve a felhasznált anyagok költségét is, a 04.3.2 pont alatt kell kimutatni. 04.3.1 Lakáskarbantartáshoz és -javításhoz használt termékek (NT) - Olyan termékek, mint a festékek és lakkok, vakolatok, tapéták, szövetből készült falburkolatok, ablaküvegtáblák, gipsz, finomcement, gitt, tapétaragasztó. A kisebb vízvezeték-szerelési cikkek (csövek, csapok, könyökök stb.) és burkolóanyagok (padlólapok, kerámiacsempék stb.) szintén ide tartoznak. Nem tartalmazza a padlószőnyegeket és a linóleumot (05.1.2); a kéziszerszámokat, ajtószerelvényeket, konnektorokat, elektromos vezetékeket és villanykörtéket (05.5); a seprűket, súrolókeféket, portörlőket és takarítóeszközöket (05.6.1); a nagyobb javítások, lakásbővítés és átalakítás céljából használt termékeket (befektetés). 04.3.2 Lakáskarbantartási és -javítási szolgáltatások (SZ) - Vízvezeték-szerelők, villanyszerelők, ácsok, üvegesek, festők és mázolók, lakberendezők, parkettacsiszolók stb. által nyújtott szolgáltatások, amelyeket rendszeres lakás-karbantartási és javítási munkák céljából vettek igénybe. Tartalmazza a szolgáltatás teljes értékét (azaz a munkadíjat és az anyagok költségét egyaránt). Nem tartalmazza a nagyobb javítások, lakásbővítés és átalakítás céljából végzett szolgáltatásokat (befektetés). 04.4A Egyéb lakás-szolgáltatások (SZ) [3] - Háztartási hulladékszállítás - a fogyasztók a fogyasztással arányosan fizetnek (04.4.1A), - szennyvízgyűjtés és -elvezetés - a fogyasztók a fogyasztással arányosan fizetnek (04.4.2A), - vízellátás - a fogyasztók a fogyasztással arányosan fizetnek (04.4.3A), - egyéb lakással kapcsolatos szolgáltatások (máshova nem sorolható) (04.4.4): - gondnoki tevékenység, kertgondozás, lépcsőház takarítása és világítása, a liftek és szemétledobó aknák karbantartása stb. többlakásos házakban, - hóeltakarítás és kéményseprés, - utca takarítása. Tartalmazza a kapcsolódó kiadásokat, úgymint mérőórák bérlése, leolvasásának díja, állandó költségek stb. Nem tartalmazza: a melegvíz- vagy gőzszolgáltatást (04.5.5); a fertőtlenítést és a féregirtást (05.6.2). 04.5 Villamos energia, gáz és egyéb tüzelőanyagok 04.5.1 Villamos energia (NT) (E) Tartalmazza a kapcsolódó kiadásokat, úgymint mérőórák bérlése, leolvasás díja, állandó költségek stb. 04.5.2 Gáz (NT) (E) - Városi gáz és földgáz, - cseppfolyós szénhidrogének (bután, propán stb.). Tartalmazza a kapcsolódó kiadásokat, úgymint mérőórák bérlése, leolvasás díja, tároló konténerek, állandó költségek stb. 04.5.3 Folyékony tüzelőanyagok (ND) (E) - Háztartási fűtőolaj és világító olaj. 04.5.4 Szilárd tüzelőanyagok - Szén, koksz, brikett, tűzifa, faszén, tőzeg és hasonlók. 04.5.5 Melegvíz, hőszolgáltatás és jég (NT) (E) - Vásárolt melegvíz és hőszolgáltatás, - hűtési és fagyasztási célra használt jég. 05 LAKBERENDEZÉS, LAKÁSFELSZERELÉS ÉS RENDSZERES LAKÁSFENNTARTÁS 05.1 Bútorok, lakberendezési cikkek, szőnyegek és egyéb padlóburkoló anyagok, valamint javításuk 05.1.1 Bútorok és lakberendezési cikkek (T) - Ágyak, szófák, kanapék, asztalok, székek, faliszekrények, fiókos szekrények és könyvespolcok, - világítástechnikai cikkek, úgymint csillárok, lámpák, búrák és olvasólámpák, - festmények, szobrok, rézkarcok és egyéb műtárgyak, beleértve művészeti alkotások reprodukcióit és egyéb dísztárgyakat, - térelválasztók, összecsukható válaszfalak és egyéb bútorok, valamint beépített berendezési tárgyak. Tartalmazza ahol szükséges az összeszerelést; az ágybetéteket, tatamikat; a fürdőszobaszekrényeket; a csecsemőbútorokat, úgymint bölcsőket, magasított székeket és járókákat; a rolókat, kivéve a szövetből készülteket (05.2); a kemping és kerti bútorokat, kivéve a napernyőket (05.2); a tükröket és a gyertyatartókat. Nem tartalmazza a széfeket (05.3.1/2); az órákat (12.2); a fali hőmérőket és barométereket (12.3.2); a mózeskosarakat és a babakocsikat (12.2). 05.1.2 Szőnyegek és egyéb padlóburkoló anyagok (T) - Szőnyegek és padlószőnyegek, linóleum és egyéb hasonló padlóburkoló anyagok. Tartalmazza a lerakás költségeit. Nem tartalmazza a padlólapokat és kerámiacsempéket (04.3.1); a fürdőszobaszőnyegeket, gyékényeket és lábtörlőket (05.2). 05.1.3 Bútorok, lakberendezési cikkek és padlóburkoló anyagok javítása (SZ) Tartalmazza az antik bútorok és műtárgyak restaurálását; a bútorok, lakberendezési cikkek és padlóburkolók tisztítását. Nem tartalmazza a (05.1.1) vagy a (05.1.2) csoportokba tartozó cikkek felszerelését. 05.2 Lakástextíliák (FT) - Bútorszövetek, függönyök, sötétítő függönyök, napellenzők, ajtófüggönyök és szövetrolók, - ágytartozékok, úgymint matracok, vékony ágybetétek, párnák, díványpárnák és függőágyak, - ágyneműk, úgymint lepedők, párnák, takarók, utazóplédek, pehelypaplanok, ágyterítők és moszkitóhálók, - asztali és fürdőszoba-textíliák, úgymint abroszok, szalvéták, fürdőköpenyek, törülközők és arctörlők, - egyéb háztartási textíliák, úgymint bevásárló szatyrok, szennyeszsákok, ruha- és bútorhuzatok, zászlók és napernyők stb., - lakástextíliák javítása. Tartalmazza a darabonként megvásárolt törlőruhákat; a viaszosvásznat; a fürdőszobaszőnyeget, gyékényeket és lábtörlőket. Nem tartalmazza a textiltapétákat (04.3.1); az olyan padlóburkolókat, mint a szőnyegek és a padlószőnyegek (05.1.2); az ágynemű bérlését (05.6.2); a takarókat autók, motorkerékpárok stb. számára (07.2.1); a felfújható gumimatracokat és a hálózsákokat (09.1.5). 05.3 Fűtő- és főzőkészülékek, hűtőszekrények, mosógépek és hasonló tartós háztartási gépek és készülékek, beleértve az alkatrészeket és a javítást 05.3.1/2 Elektromos és nem elektromos tartós háztartási gépek és készülékek(T), valamint elektromos háztartási kisgépek (FT) - Hűtőszekrények, fagyasztók és kombinált hűtőszekrények, - mosógépek, szárítógépek, mosogatógépek, vasalógépek, - tűzhelyek, grillsütők, sütők és mikrohullámú sütők, - légkondicionálók, párásítók, fűtőberendezések, vízmelegítők, szellőztető berendezések és szagelszívó szerkezetek, - porszívók, gőzzel működő tisztítógépek, szőnyegtisztító gépek valamint padlósúroló-, kenő- és csiszológépek, - egyéb tartós háztartási gépek és készülékek, úgymint széfek, varrógépek, kötőgépek, vízlágyítók és szárítóállványok stb., - kávédarálók, kávéfőzők, gyümölcscentrifugák, konzervnyitók, robotgépek, olajsütők, grillsütők, elektromos kések, kenyérpirítók, fagylaltkészítők, szörbetkészítők, joghurtkészítők, elektromos főzőlapok, villanyvasalók, vízforralók, ventillátorok, háztartási mérlegek stb. Tartalmazza a készülékek üzembe helyezését. Nem tartalmazza azokat a készülékeket, amelyeket beépítettek a lakás, illetve az épület szerkezetébe (befektetés); a kisméretű nem elektromos háztartási cikkeket és konyhai eszközöket (05.4); a személy- és csecsemőmérlegeket (12.1.2). 05.3.3 Háztartási gépek és készülékek javítása (SZ) Nem tartalmazza a tartós háztartási gépek és készülékek üzembe helyezését. 05.4. Háztartási üvegáruk, edények és konyhafelszerelés (FT) - Háztartási, irodai és belső dekorációs célokra használt üveg- és kristályáru, - porcelán, kerámia, kő, minőségi porcelán és terrakotta edények, valamint háztartási cikkek, - evőeszközök, fém- és nemesfém tálalóeszközök, - nem elektromos konyhai eszközök bármely anyagból, úgymint serpenyők, párolóedények, kukták, sütőlapok, kávédarálók, pürékészítők, húsdarálók, tűzhelyek, háztartási mérlegek és más hasonló mechanikus eszközök, - egyéb háztartási cikkek bármely anyagból, úgymint kenyértartók, kávésdobozok, fűszertartók stb.; szemétkosarak, papírkosarak, szennyestartó kosarak, hordozható páncélkazetták és páncélszekrények, törülközőtartók, palacktároló rekeszek, vasalók és vasalódeszkák, levélszekrények, cumisüvegek, termoszok és hűtőtáskák, - e cikkek javítása. Nem tartalmazza a világítástechnikai eszközöket (05.1.1); az elektromos háztartási gépeket és készülékeket (05.3.1/2); a papírból készült asztali használati tárgyakat (05.6.1); a személy- és csecsemőmérlegeket (12.1.2). 05.5 Barkács- és kerti szerszámok, eszközök (T, FT) - Motoros szerszámok és eszközök, úgymint elektromos fúrók, fűrészek, csiszológépek és sövénynyírók, kerti traktorok, fűnyíró gépek, talajlazító gépek, láncfűrészek és vízszivattyúk, - kéziszerszámok, úgymint kalapácsok csavarhúzók, franciakulcsok és fogók, - kerti szerszámok, úgymint kézi fűnyírók, talicskák, lapátok, ásók, gereblyék, vasvillák, kaszák, sarlók és metszőollók, - létrák és pallók, - ajtószerelvények (zsanérok, kilincsek és zárak), radiátor és tűzhelytartozékok, egyéb fémből készült háztartási (karnisok, szőnyegrudak és kapcsok stb.), illetve kerti cikkek (székek, rácsok, cölöpök és kengyelvasak kerítés és elválasztás céljára), - kisebb elektromos kiegészítők, úgymint konnektorok, kapcsolók, villanyvezetékek, izzók, neoncsövek, fáklyák, zseblámpák, általános felhasználású telepek, csengők és riasztók, - e cikkek javítása. 05.6 Rendszeres lakáskarbantartáshoz igénybe vett termékek és szolgáltatások 05.6.1 Háztartási fogyóeszközök (NT) - Tisztító és ápolószerek, úgymint szappanok, mosóporok, súrolóporok, fehérítőszerek, öblítők, ablaktisztítószerek, viaszok, fényezők, festékek, folttisztítók, fertőtlenítők, rovarirtók, gombaölő szerek és desztillált víz, - háztartási papíráruk, úgymint szűrők, abroszok és szalvéták, papírtörölközők, porzsákok és papírból készült asztali használati eszközök, beleértve az alumínium fóliát és a műanyag szemeteszsákot, - takarítóeszközök, úgymint seprűk, súrolókefék, szemétlapátok, portörlők, kéztörlők, padlótörlők, háztartási szivacsok, súrolószivacsok, valamint acélszálas súrolók és szarvasbőrkendő, - egyéb nem tartós háztartási cikkek, úgymint gyufák, gyertyák és lámpabél, denaturált szesz, ruhaakasztók, vállfák, varrótűk, kötőtűk, gombostűk, gyűszűk, biztosítótűk, szögek, csavarok, anyacsavarok, rajzszögek, alátétek, ragasztók és háztartási ragasztószalagok, zsinegek, cérna és gumikesztyűk. Nem tartalmazza a díszkert fenntartásához szükséges kerti eszközöket (09.1.7); a papírzsebkendőket, toalettpapírt, pipereszappanokat és egyéb személyes higiéniai célra szolgáló termékeket (12.1.2). 05.6.2 Háztartási alkalmazottak szolgáltatásai és egyéb háztartási szolgáltatások (SZ) - Fizetett háztartási alkalmazottak, személyzet, úgymint inasok, szakácsok, cselédlányok, sofőrök, kertészek, nevelőnők, titkárok, házitanítók és bébiszitterek, - háztartással kapcsolatos szolgáltatások, beleértve a gyermekfelügyeletet, amelyeket ügynökségek vagy önálló vállalkozók végeznek, - ágyneműk, háztartási textíliák és szőnyegek vegytisztítása, mosodai tisztítása és festése, - bútorok, lakberendezési tárgyak, háztartási eszközök és ágynemű kölcsönzése, - egyéb háztartási szolgáltatások, úgymint ablaktisztítás, fertőtlenítés, gombátlanítás és rovar, illetve rágcsálóirtás. Nem tartalmazza a felsőruházati cikkek vegytisztítását, mosodai tisztítását és festését (03.1.4); a bútorozott szállás bérbevétele esetén a bérlők által a bútorhasználatért fizetett díjat (04.1); a hulladék- és szennyvízgyűjtést (04.4.1/2A); a gondnoki szolgáltatásokat, kertgondozást, lépcsőház takarítását és világítását, liftek és szemétledobó aknák stb. karbantartását többlakásos épületekben (04.4.4); a hóeltakarítást és kéményseprést (04.4.4); az utca takarítását (04.4.4); a bútorok és padlóburkolók javítását és lefektetését (05.1); a háztartási gépek és készülékek javítását és üzembe helyezését (05.3); a dajkák, bölcsődék, óvodák, napközik és egyéb gyermekgondozó intézmények szolgáltatásait (nem szerepelnek az indexben). 06.A EGÉSZSÉGÜGY: a fogyasztó által fizetett és nem költségtérítéses gyógyszerek, egészségügyi termékek, gyógyászati segédeszközök és készülékek (NT, FT, T) Tartalmazza a tagállam szociális biztonsági rendszerén kívül eső gyógyszereket, egészségügyi termékeket, valamint gyógyászati segédeszközöket és készülékeket; az idetartozó termékek költségét nem térítik meg a tárgyéven belül. Tartalmazhatja például a következőket: - Vitaminok és ásványi anyagok, fájdalomcsillapítók, köhögéscsillapítók és csukamájolaj, - lázmérők, kötszerek, injekciós fecskendők és tűk, elsősegély felszerelések, ágymelegítők és jégpalackok, gyógyharisnyák, úgymint elasztikus harisnyák és térdrögzítők, - gumióvszerek és egyéb fogamzásgátlók, - dioptriás szemüvegek és kontaktlencsék, hallókészülékek, üvegszemek, ortopédiai eszközök és segédeszközök, sérvkötők, sínek és támasztékok, nyaktartók, egészségügyi masszírozó felszerelés és egészségügyi lámpák, motoros és motor nélküli tolószékek és mozgássérülteket hordozó eszközök, - műfogsorok, beillesztési költségek nélkül, - ortopéd cipők. Nem tartalmazza azokat a gyógyszereket, egészségügyi termékeket, valamint gyógyászati segédeszközöket, amelyek költségét a tagállam szociális biztonsági rendszere részben vagy egészben megfizeti vagy visszatéríti (nem szerepelnek az indexben); a szolgáltatásokat, például a gyógyászati segédeszközök kölcsönzését és más szolgáltatásokat (nem szerepelnek az indexben); a korrekciós lencse nélküli napszemüvegeket (12.2); a védőszemüvegeket és védőöveket, védőfelszereléseket, melyeket sportolók használnak (09.1.5); az egészségügyi szappanokat (12.1.2); az állategészségügyi termékeket (09.1.8). 07 KÖZLEKEDÉS ÉS SZÁLLÍTÁS 07.1 Járművásárlás A szabadidős célú járművek, úgymint lakóautók, lakókocsik, utánfutók, repülőgépek és hajók a 09.1.4 csoportba tartoznak. Az új és használt személygépkocsik súlya az index által lefedett népesség nettó beszerzéseit tükrözi. A tagállamok döntik el, hogy: i. vagy az új autók nettó súlyát (a bruttó súly csökkentve a becserélt használt autók beszámított értékével) és a használt autók nettó súlyát, amely tükrözi az index által lefedett népesség összes beszerzését a közvetítőktől vagy azokon keresztül - a közvetítők jellemzően autószalonok vagy autókereskedők - veszik figyelembe, levonva a lecserélt használt autók beszámított értékét; ii. vagy az új autók bruttó súlyát (figyelmen kívül hagyva a használt autók beszámítását) és a használt autók olyan súlyát veszik figyelembe, amely tükrözi az index által lefedett népesség beszerzéseit a vállalkozói szektortól, növelve az index által lefedett népességen belül gazdát cserélő használt autók kereskedelmi haszonkulcsával; feltételezve hogy a becserélt használt autókat az index által lefedett népességnek adják el, amely tehát egy az index által lefedett népességen belül megvalósuló tranzakció. 07.1.1 Új és használt személygépkocsi (T) - Új személygépkocsik, utasszállító kisbuszok, kombik, kisteherautók és hasonló gépkocsik két- vagy négykerék-meghajtással, - használt személygépkocsik, utasszállító kisbuszok, kombik, kisteherautók és hasonló személygépkocsik két- vagy négykerék-meghajtással. Nem tartalmazza a mozgássérültek járműveit (06.A); a lakóautókat (09.1.4); a golfautókat (09.1.4). 07.1.2/3 Motorkerékpárok és kerékpárok (T) - Bármilyen típusú motorkerékpár, robogó és motorral hajtott bicikli, - bármilyen típusú bicikli és tricikli, kivéve a játékbicikliket és tricikliket. Tartalmazza az oldalkocsikat és a motoros szánokat. Nem tartalmazza a mozgássérültek járműveit (06.A); a golfautókat (09.1.4). 07.2 Személyszállító járművek üzemeltetése A háztartások által a javítás vagy a karbantartás saját kezű elvégzése érdekében beszerzett anyagokat a (07.2.1) vagy a (07.2.2) csoportban kell feltüntetni. Ugyanakkor, ha a háztartások fizetnek egy vállalkozásnak a karbantartási vagy javítási munkák elvégzéséért, a szolgáltatás teljes értékét, beleértve a felhasznált anyagok költségét, a (07.2.3) csoportszám alatt kell feltüntetni. 07.2.1 Személyszállító járművek alkatrészei és tartozékai (FT) - Gumiabroncsok (új, használt vagy újrafutózott), gumibelsők, gyújtógyertyák, akkumulátorok, lengéscsillapítók, szűrők, szivattyúk és egyéb alkatrészek vagy tartozékok személyszállító járművekhez. Tartalmazza a kifejezetten járművek tisztítására és karbantartására szolgáló termékeket, úgymint festékeket, krómtisztítókat, tömítőanyagokat és karosszéria-fényezőket, takarókat autók és motorok számára stb. Nem tartalmazza a nem kifejezetten tisztításra és karbantartásra szolgáló termékeket, mint a desztillált víz, háztartási szivacsok, szarvasbőrök, tisztítószerek stb. (05.6.1); az alkatrészek és tartozékok beszerelésének, a karosszéria festésének, mosásának és fényezésének költségeit (07.2.3); az autórádiókat (09.1.1); a rádiótelefonokat (8.1.2/3). 07.2.2 Üzemanyagok és kenőanyagok (NT) (E) - Benzin és egyéb üzemanyagok, úgymint dízelolaj, folyékony gáz, alkohol és a kétütemű motorokhoz használt keverék, - kenőanyagok, fék- és sebességváltómű-olajok, hűtőfolyadékok és egyéb adalékok. Tartalmazza a 09.1.4 csoportba tartozó szabadidős célú járművekhez való üzemanyagot. Nem tartalmazza az olajcserék és a zsírozás költségeit (07.2.3). 07.2.3 Karbantartás és javítás (SZ) [4] - Személyszállító járművek karbantartásával és javításával kapcsolatos szolgáltatások, úgymint alkatrészek és tartozékok beszerelése, kerékcentírozás, műszaki ellenőrzés, műszaki segélynyújtás, olajcserék, zsírozás és mosás. Tartalmazza a szolgáltatás teljes értékét, vagyis mind a munkadíjat, mind az anyagok költségét. 07.2.4A Személyszállító járművekkel kapcsolatos egyéb szolgáltatások (SZ) Az ESA 1995 egyezménynek megfelelően, ide tartoznak a háztartások által jogosítványokra, engedélyekre stb., azaz a közigazgatás által biztosított szolgáltatásokért kifizetett összegek (ESA 1995, 3.76. h) pont). Ebben az esetben a közigazgatás valamely szabályozási feladata keretében engedélyeket ad ki, hogy ily módon ellenőrizze az érintett személyek hozzáértését, illetve képzettségét (ESA 1995, 4.80. d) pontja és annak lábjegyzete). - Személyszállító járművek kölcsönzése sofőr nélkül, - olyan garázsok vagy parkolóhelyek bérlése, amelyek használata nem kapcsolódik a lakáshoz, - gépjárművezető (személygépjármű vagy motorkerékpár) oktatás, gépjármű vezetői vizsga és a gépjárművezetői engedély, - átkelési díjak (hidak, alagutak, kompok, autópályák) és parkolóórák díja, - műszaki vizsgáztatás díja. Nem tartalmazza a személygépkocsi-kölcsönzést sofőrrel (07.3.2); a lakáshoz kapcsolódó parkolási lehetőséget biztosító garázs bérlését (4.1); a gépjárművek üzemben tartására vagy használatára vonatkozó engedélyeket (nem szerepelnek az indexben). 07.3 Közlekedési és szállítási szolgáltatások A közlekedési szolgáltatások igénybevételét általában a közlekedési eszköz fajtája szerint kell osztályozni. Ha egy jegy kettő vagy több típusú közlekedési eszközre érvényes - például a városon belül közlekedő busz és metró, vagy helyi érdekű vasút és komp közlekedésre - az ilyen igénybevételeket a 07.3.6A osztályba kell sorolni. 07.3.1A Kötöttpályás személyszállítás (SZ) - Magánszemélyek és csoportjaik, valamint csomagjaik vonaton, villamoson és metrón történő helyi és távolsági szállítása. Tartalmazza a magántulajdonú járművekkel történő személyszállítást; a szálláshely-szolgáltatásokat. Nem tartalmazza a drótkötélpályás közlekedési eszközöket (07.3.5A); az étkezés és a frissítők költségeit, kivéve ha azokat a viteldíj magában foglalja (1.1.1). 07.3.2A Közúti személyszállítás (SZ) - Magánszemélyek és csoportjaik, valamint csomagjaik autóbuszon, távolsági buszon, taxival és sofőrrel együtt bérelt személygépkocsin történő helyi és távolsági szállítása. Nem tartalmazza a mentők szállításait (nem szerepelnek az indexben); az étkezés és a frissítők költségeit, kivéve ha azokat a viteldíj magában foglalja (1.1.1). 07.3.3A Légi személyszállítás (SZ) - Magánszemélyek és csoportjaik, valamint csomagjaik repülőgépen és helikopterrel történő szállítása. Nem tartalmazza a mentők szállításait (nem szerepelnek az indexben); az étkezés és a frissítők költségeit, kivéve ha azokat a viteldíj magában foglalja (1.1.1). 07.3.4A Tengeri és belföldi vízi személyszállítás (SZ) - Magánszemélyek és csoportjaik, valamint csomagjaik hajón, csónakokon, kompon, légpárnás hajón és szárnyashajókon történő szállítása. Tartalmazza a magántulajdonú járművekkel történő személyszállítást; a szálláshely szolgáltatásokat. Nem tartalmazza a mentők szállításait (nem szerepelnek az indexben); az étkezés és a frissítők költségeit, kivéve ha azokat a viteldíj magában foglalja (1.1.1). 07.3.5A Egyéb közlekedési és szállítási szolgáltatások (SZ) - Drótkötélpályás közlekedési eszközök, sikló és libegő, - háztartási javak költöztetése és raktározása, - hordárok, csomagmegőrzők és csomagszállítók szolgáltatásai, - utazási ügynökök megbízási díja. Nem tartalmazza a mentők szállításait (nem szerepelnek az indexben); a drótkötélpályás, siklóval és libegővel történő személyszállítást a síparadicsomokban és üdülőhelyeken (09.2). 07.3.6A Kombinált személyszállítás (SZ) - Kettő vagy több típusú közlekedési eszközzel történő szállítást biztosító jegyek, amelyek között a kiadásokat nem lehet megosztani. Nem tartalmazza a mentők szállításait (nem szerepelnek az indexben); a drótkötélpályás, siklóval és libegővel történő személyszállítást a síparadicsomokban és üdülőhelyeken (09.2). 08 TÁVKÖZLÉS 08.01 Távközlés 08.1.1 Postai szolgáltatások (SZ) - Levelek, levelezőlapok és csomagok kézbesítésének díja. Tartalmazza az új postai bélyegek, előre bérmentesített levelek és légipostai levélpapírok vásárlását; a magánlevél és csomag kézbesítését. Nem tartalmazza a használt vagy lebélyegzett postai bélyegek vásárlását (09.1.5); a postahivatalok pénzügyi szolgáltatásait (12.5A). 08.1.2/3 Telefon-, távirat- és telefax-berendezések, valamint szolgáltatások - Telefon, rádiótelefon, telefax, üzenetrögzítő készülékek és telefon-kihangosítók vásárlása, - egyéni telefonkészülékek üzembe helyezésének költségei és az előfizetési díja, - magán- vagy nyilvános vonalról folytatott telefonbeszélgetés díja, - távirat, telex és telefax szolgáltatások, - adatátviteli szolgáltatások. Tartalmazza az ilyen berendezések javítását; a rádiótelefont, rádiótáviratot és rádiótelexet; a szállodákban, kávéházakban vagy éttermekben lefolytatott telefonhívásokat; a telefonok, telefax-gépek, üzenetrögzítők és telefonkihangosítók kölcsönzését, internet hozzáférés díját. Nem tartalmazza a telefax küldés és üzenetrögzítés személyi számítógéppel biztosított lehetőségeit (09.1.3). 09 SZABADIDŐ ÉS KULTÚRA 09.1 Berendezések és kiegészítők, beleértve a javításukat 09.1.1 Hang és kép felvételére, rögzítésére és visszajátszására alkalmas berendezések (T) - Rádiókészülékek, autórádiók, rádiós ébresztőórák, rádió adó-vevő készülékek, amatőr rádióvevők és rádióadók, - televíziókészülékek, videólejátszók és videómagnók, minden fajta televíziós antenna, - lemezjátszók, szalagos és kazettás magnetofon lejátszók és felvevők, CD-lejátszók, sétálómagnó, sztereó rendszerek és ezek tartozékai (keverőasztal, hangolók, erősítők, hangszórók stb.), mikrofonok és fülhallgatók. Nem tartalmazza a videokamerákat, videofelvevőket és hangfelvevő kamerákat (09.1.2); az ilyen berendezések javítását (09.1.9); az ilyen berendezések kölcsönzését, az audiovizuális berendezések után fizetendő licencdíjakat és adókat, a magántelevíziós hálózatok előfizetési díjait (09.2). 09.1.2 Fényképészeti, filmfelvevő berendezések és optikai eszközök (T) - Film- és hangfelvevő kamerák, fényképezőgépek, videokamerák és videofelvevők, film- és diavetítők, nagyítók és filmfeldolgozó berendezések, valamint olyan tartozékok, mint a vetítővásznak, dianézők, lencsék, felszerelhető vaku, szűrők, fénymérők, - távcsövek, mikroszkópok, teleszkópok és iránytűk. 09.1.3 Adatfeldolgozó berendezések (T) - Személyi számítógépek és képernyők, nyomtatók, szoftverek és különféle tartozékok, - számológépek, beleértve a zsebszámológépeket, - írógépek és szövegszerkesztők. Tartalmazza a telefaxküldés és telefonos üzenetrögzítés személyi számítógép által biztosított lehetőségeit. Nem tartalmazza a videojáték-szoftvereket, videojáték-kazettákat és a televízióhoz csatlakoztatható videojátékokat (09.1.5); az írógépszalagokat (09.3); a logarléceket (09.3). 09.1.4 Egyéb szabadidős és kulturális tevékenységet szolgáló tartós fogyasztási cikkek - Lakóautók, lakókocsik és utánfutók, - repülőgépek, sportrepülőgépek, sárkányrepülők, - kedvtelési célú hajók, csónakmotorok, vitorláshajók, hajófelszerelések és felépítmények, - egyéb tartós sporteszközök, úgymint kenuk és kajakok, széllovas deszkák, testépítő felszerelések, tengeribúvár-felszerelések, biliárdasztal, pingpongasztal, flipperek, játékgépek és golfjárművek, - nem véglegesen rögzített úszómedencék, - hangszerek, beleértve az elektronikus hangszereket, úgymint zongorákat, orgonákat, hegedűket, gitárokat, trombitákat, klarinétokat, fuvolákat, - sportlovak és pónik. Nem tartalmazza a kisebb hangszereket, úgymint a blockflötéket, harmonikákat stb. (09.1.5); a felfújható csónakokat és úszómedencéket (09.1.5). 09.1.5 Játékok, sporteszközök, hobbi- és kempingcikkek, valamint szabadtéri szabadidős tevékenységet szolgáló felszerelések (FT) - Kártyák, társasjátékok, sakk-készletek és hasonlók, - minden fajta játék, beleértve a babákat, plüssfigurákat, játékautókat és játékvonatokat, játékkerékpárokat és -tricikliket, építőkocka-készleteket, kirakós játékokat, gyurmát, elektronikus játékokat, jelmezeket, álarcokat, tréfás tárgyakat, tűzijátékokat és petárdákat, virágfüzéreket és karácsonyfadíszeket, - bélyeggyűjtő kellékek, úgymint használt vagy lebélyegzett postai bélyegek, bélyegalbumok stb. és egyéb gyűjthető tárgyak (ásványtan, állattan, növénytan stb.), - torna-, testnevelés- és sporteszközök, úgymint labdák, tenisz- és egyéb ütők, sífelszerelések, jégkorcsolyák, görkorcsolyák, botok, súlyzók, diszkosz, gerely, kézisúlyzók, expanderek, - vadászati és sport célokat szolgáló fegyverek és lőszer, horgászbotok és egyéb horgászfelszerelések, - vízi és egyéb szabadtéri sporteszközök, úgymint tekegolyók, krokett, frizbi, beleértve a felfújható csónakokat, tutajokat és úszómedencéket, - táborozási felszerelések, úgymint sátrak és kiegészítők, hálózsákok és hátizsákok, felfújható matracok és pumpák, kempingtűzhelyek és grillsütők. Tartalmazza a zenedobozokat és kisebb hangszereket, úgymint blockflötéket, harmonikákat, sípokat stb.; a videojáték-szoftvereket, videojáték-kazettákat és a televízióhoz csatlakoztatható videojátékokat; az egy adott játékhoz kialakított lábbeliket úgymint tekecipőket, futballcipőket, sícipőket, szeges futócipőket és a jégkorcsolyával vagy görkorcsolyával felszerelt lábbeliket; a sportcélú fejvédőket (úgymint a jéghokiban, amerikai futballban, baseballban, krikettben, kerékpározásban és bokszban használatos fejvédőket); az egyéb sportcélú védőöltözetet, úgymint a mentőmellényeket, boksz-kesztyűket, lábszárvédőket, térd- és könyökvédőket, mellvédő tömítéseket, védőszemüvegeket, öveket, felkötőket stb. Nem tartalmazza a kemping- és kerti bútorokat (05.1.1); azokat a gyűjteményeket, melyek a műtárgyak vagy régiségek kategóriájába tartoznak (05.1.1); a testépítő eszközöket (09.1.4); a karácsonyfákat (09.1.7); a képes gyermekalbumokat (09.3); a fel nem használt postai bélyegeket (08.1.1). 09.1.6 Kép- és hanghordozó eszközök (FT) - Lemezek és CD-k, - műsoros magnószalagok, kazetták, videokazetták, mágneslemezek és CD ROM-ok szalagos és kazettás magnetofonokhoz, videomagnókhoz és személyi számítógépekhez, - üres magnetofonszalagok, kazetták, videokazetták, mágneslemezek és CD ROM-ok szalagos és kazettás magnetofonokhoz, videomagnókhoz és személyi számítógépekhez, - exponálatlan filmek, kazettás filmtekercsek fotózáshoz és vetítéshez. Tartalmazza a fotózáshoz szükséges anyagokat, úgymint papírt és vakulámpákat. Nem tartalmazza az elemeket (05.5); videojáték-kazettákat (09.1.5); a filmek és diapozitívek előhívását (09.2). 09.1.7 Kertészkedés (NT) - Növények, bokrok, virághagymák, gyökérgumók, vetőmagvak, műtrágyák, komposztok, különlegesen kezelt talaj díszkertekhez, természetes vagy művirágok és levélzet, cserepek és cseréptartók. Tartalmazza a természetes és műfenyőfákat. Nem tartalmazza a kerti szerszámokat (05.5). 09.1.8 Hobbiállatok (NT) - Hobbiállatok, állateledel, állategészségügyi és állatápolási termékek, nyakörvek, pórázok, kutyaólak, madárketrecek, haltárolók, macskaalmok stb. Nem tartalmazza a lovakat és pónikat (09.1.4); az állatorvosi szolgáltatásokat (09.2). 09.1.9 Szabadidős és kulturális tevékenységet szolgáló berendezések és kiegészítők javítása (SZ) - Audiovizuális berendezések, személyi számítógépek, hangszerek, szabadidős célú repülőgépek és hajók, játékok és sport-, vadászati, halászati és kemping eszközök javítása. 09.2A Szabadidős és kulturális tevékenységgel kapcsolatos szolgáltatások (SZ) - A következők által nyújtott szolgáltatások: - filmszínházak, színházak, operaházak, koncerttermek, zeneszalonok, - sportstadionok, kerékpárverseny-pályák, lóversenypályák stb., - múzeumok, könyvtárak, művészeti galériák, kiállítások, - történelmi emlékművek, nemzeti parkok, állat- és növénykertek, - hang- és fényjátékok, - cirkuszok, kirakodó vásárok és vidámparkok, - körhinták, hinták és egyéb játszótéri alkalmatosságok gyerekek részére, - játékautomaták és más nem szerencsejáték jellegű játékok felnőttek számára, - sípályák, sífelvonók. - szabadidős és kulturális tevékenységgel kapcsolatos felszerelések és kiegészítők kölcsönzése, különösen a televíziókészülékek, videokazetták, repülőgépek, hajók, lovak, sí- és kempingfelszerelések kölcsönzése, - belépődíjak uszodákba, teniszpályák, fallabda-pályák és tekepályák bérlése, - iskolai oktatás keretén kívüli egyéni vagy csoportos bridzsoktatás, tánc, zene, sí, úszás vagy más szabadidős tevékenység oktatása, - magánrendezvényeken fellépő zenészek, bohócok és más előadóművészek szolgáltatásai, - fényképészeti szolgáltatások, úgymint filmelőhívás, filmkidolgozás, nagyítás, igazolványképek készítése stb., - állatorvosi és egyéb hobbiállatokkal kapcsolatos szolgáltatások, úgymint ápolás és ellátás, - hegyi- és túravezetők szolgáltatásai stb. Tartalmazza a drótkötélpályás szállítási szolgáltatásokat a síparadicsomokban és üdülőközpontokban; a televízió- és rádióközvetítési szolgáltatásokat, különösen az előfizetési és egyéb díjakat; a kábeltelevíziókat; a speciális sportcipők, úgymint a tekecipők, futballcipők, futócipők, sícsizmák és jégkorcsolyával vagy görkorcsolyával felszerelt lábbelik kölcsönzését. Nem tartalmazza a drótkötélpályás szállítást a síparadicsomokon és üdülőközpontokon kívül (07.3.5A); a szórakoztató bárokat (11.1.1); a számítógépes tanfolyamokat, nyelvtanfolyamokat, gépírási tanfolyamokat stb. (10A); a lottó, sportfogadási, lóverseny, játékkaszinó és minden egyéb szerencsejáték jellegű intézmény, játékautomata, bingóterem, kaparós sorsjegyek, kombinált lóverseny-fogadás stb. (nem szerepelnek az indexben) szolgáltatásainak díját. 09.3 Újság, könyv, papír és írószer (FT, NT) - Könyvek, beleértve az atlaszokat, szótárakat, enciklopédiákat és tankönyveket, - újságok, magazinok és egyéb folyóiratok, - katalógusok és reklámanyagok, - poszterek, üdvözlőlapok és névjegyek, házassági és gyászjelentések, sima vagy képes levelezőlapok, naptárak, - autóstérképek, világtérképek és földgömbök, - levélpapírok, borítékok, számlakönyvek, noteszek, naplók stb., - tollak, ceruzák, töltőtollak, golyóstollak, filctoll, tinták, tintaradírok, radírok, ceruzahegyezők stb., - stencilek, indigó, írógépszalagok, tintapárnák, javító festékek stb., - papírlyukasztók, papírvágók, papírvágó ollók, ragasztók, tűzőgépek és tűzőkapcsok, gemkapcsok, rajzszögek stb., - rajz- és festőeszközök, úgymint festővászon, papír, karton, festékek, ceruzák, kréták és ecsetek. Tartalmazza a gyermekek részére készített fénykép- és más albumokat; az oktatási anyagokat, úgymint tankönyveket, füzeteket, logarléceket, körzőket, vonalzókat, szögmérőket, palatáblákat, krétákat és tolltartókat. 09.4 Szervezett társasutazás - Mindenfajta szervezett társasút vagy túra, amely tartalmazza az utazás, étkezés, szállás, idegenvezetés stb. költségeit. Tartalmazza a fél- és egynapos szervezett kirándulásokat. Nem tartalmazza az utazási biztosítást (nem szerepel az indexben); a háztartások által az olyan szállásért fizetett bérleti díjat, amelyet a teljes idényre foglalnak le (04.1); az üdülőfalvakban és üdülőközpontokban megszálló személyek által fizetett bérleti díjakat (11.2). 10.A OKTATÁS - amelyért a tagállamokban rendszerint a fogyasztók fizetnek (SZ) Ez a csoport azokat az oktatási szolgáltatásokat öleli fel, amelyekért a tagállamokban rendszerint a fogyasztók fizetnek, és amelyeket a tagállamok a következőképpen határoznak meg: - Az Oktatás Nemzetközi Osztályozási Rendszere szerinti (ISCED) 9. szint: oktatási programok, általában felnőtteknek, amelyek nem igényelnek különleges előképzést, különösen a szakképzés és a kulturális fejlesztés területén. Tartalmazza a számítógépes tanfolyamokat, nyelvtanfolyamokat, gépíró tanfolyamokat stb. Nem tartalmazza azokat az oktatási szolgáltatásokat, amelyekért a tagállamokban rendszerint nem a fogyasztók fizetnek, vagyis az ISCED 0. és 1. szintjéhez tartozó óvodát, elemi iskolát, a gyermekek részére különböző korcsoportokban indított írás-olvasást oktató programokat; az ISCED 2. és 3. szintjéhez tartozó általános, szakmai vagy műszaki középfokú oktatást; az ISCED 5. 6. és 7. szintjéhez tartozó harmadik szintű képzést, egyetemi vagy egyéb keretek között (nem szerepelnek az indexben); a szabadidős, sport vagy turisztikai tevékenységeket, amelyek nem alkotnak szervezett és folyamatos tanfolyamokat, például a független oktatók által vezetett zene-, sport- vagy bridzsoktatást (09.2A); az oktatási anyagokat (09.3); az iskolák, egyetemek és egyéb oktatási intézmények diákétkeztetését (11.1.2); a bentlakásos iskolák, egyetemek és egyéb oktatási intézmények szálláshely szolgáltatásait (11.2). 11 VENDÉGLÁTÁS ÉS SZÁLLÁSHELY-SZOLGÁLTATÁS 11.1 Vendéglátás 11.1.1 Kereskedelmi vendéglátás (SZ) - Vendéglátás (étel, ital) éttermekben, kávéházakban, büfékben, bárokban, teázókban stb. beleértve a következőket: - szórakoztató, kulturális és sport szolgáltatásokat nyújtó létesítményekben: színházakban, mozikban, sportstadionokban, uszodákban, sportkomplexumokban, múzeumokban, művészeti gallériakban stb., vásárolt szolgáltatás, - tömegközlekedési eszközökön (távolsági autóbuszokon, vonatokon, hajókon, repülőgépeken) kivéve ha az étkezés árát a jegy ára tartalmazza (mint például az étkezés a repülőgépen), - az ital mellett szórakoztató műsort is szolgáltató helyeken, azaz kabarékban, éjszakai klubokban, táncos szórakozóhelyeken stb. nyújtott vendéglátás, - ugyancsak ide tartoznak: - az azonnali fogyasztásra vásárolt élelmiszertermékek értékesítése, úgymint szendvicsek, hot dog, fagylalt stb., - a vendéglátó-ipari vállalkozóktól vásárolt készételek értékesítése, függetlenül attól, hogy házhoz szállítják-e vagy sem, - az elvitelre árusított készételek, - az ételautomatákból fogyasztásra készen vásárolt termékek (szendvicsek, csokoládészeletek, üdítők, kávé stb.). Tartalmazza a borravalót. Nem tartalmazza a dohányáru-vásárlásokat (02.2). 11.1.2 Munkahelyi- és diákétkeztetés (SZ) Munkahelyi, üzemi étkezdék, iskolai, egyetemi, valamint egyéb oktatási intézmények étkezdéi által nyújtott vendéglátóipari szolgáltatások. Nem tartalmazza a kórházak fekvőbetegeinek ellátására szolgáló ételt és italt (nem szerepelnek az indexben). 11.2 Szálláshely-szolgáltatások [5] - Szálláshely-szolgáltatások szállodákban, családi panziókban, motelekben, fogadókban, - szálláshely-szolgáltatások üdülőfalvakban és üdülőközpontokban, kempingekben és lakókocsitelepeken, ifjúsági szállókon és turistaházakban, - szálláshely-szolgáltatások bentlakásos iskolákban, egyetemeken és más oktatási intézményekben. Tartalmazza a borravalót és a hordárszolgáltatásokat. Nem tartalmazza az olyan háztartások kifizetéseit, amelyek fő lakóhelyéül egy hotelszoba vagy családi panzió szolgál (04.1); az üdülés ideje alatt elfoglalt lakásért a háztartások által fizetett lakbéreket (04.1.1); az ilyen létesítmények étkezési szolgáltatásait, kivéve a reggelit, ha azt a szállás ára magában foglalja (11.1.1); az árvaházak szolgáltatásait, fogyatékossággal élő személyek vagy alkalmazkodási zavarban szenvedő személyek részére fenntartott otthonokat, fiatal munkások vagy bevándorlók szállásait (nem szerepelnek az indexben). 12 EGYÉB TERMÉKEK ÉS SZOLGÁLTATÁSOK 12.1 Testápolás 12.1.1 Fodrászszalonok és más, testápolással foglalkozó létesítmények (SZ) - Fodrászszalonok, borbélyok, szépségszalonok, manikűr, fürdők és szaunák, szoláriumok, nem gyógyászati masszázs stb. 12.1.2 Testápolási készülékek, eszközök és termékek (NT) - Elektromos készülékek: villanyborotvák és hajvágó gépek, kézi és állványos hajszárítók, sütővasak, frizurakészítő fésűk, napozólámpák, vibrátorok, elektromos fogkefék és más elektromos foghigiéniai eszközök stb., - nem elektromos készülékek: borotvák és hajvágó gépek és hozzávaló pengék, ollók, körömreszelők, fésűk, borotvaecsetek, hajkefék, fogkefék, körömkefék, hajtűk, hajcsavarók, személymérlegek, csecsemőmérlegek stb., - személyes higiéniát szolgáló termékek: pipereszappan, gyógyszappan, tisztító olaj és tej, borotvaszappan, borotvakrém és hab, fogkrém stb., - kozmetikai cikkek, parfümök és dezodorok: ajakrúzs, körömlakk, sminkkészítő és sminkeltávolító termékek (beleértve a kőpúdereket, ecseteket és púderpamacsokat), hajlakkok és hajvizek, borotválkozás előtti és utáni termékek, napozókrémek, szőrtelenítők, parfümök és kölnivizek, dezodorok és fürdőszerek stb., - egyéb termékek: toalettpapír, papírzsebkendők, papírtörülközők, egészségügyi betétek, háztartási vatta, eldobható pelenkák. Tartalmazza a készülékek javítását. Nem tartalmazza a szövetből készült pelenkákat (03.1.2.), a textilzsebkendőket (03.1.3). 12.2 Máshova nem sorolt személyes tárgyak (T, FT) - Drágakövek és nemesfémek, beleértve az ékszerutánzatokat, mandzsettagombokat és nyakkendőtűket, - órák, karórák, stopperek, ébresztőórák, útiórák, - e cikkek javítása, - dohányzási kellékek: pipák, öngyújtók, cigarettatartók stb., - kisgyermekeknek készült cikkek: babakocsik, járókák, mózeskosarak, gyermekülések, háti és "kenguru" gyermekhordozók, kocsisszíjak és hevederek stb., - utazási cikkek és egyéb eszközök, amelyekben személyes tárgyakat vihet magával az utazó: bőröndök, utazóládák, útitáskák, aktatáskák, hátitáskák, kézitáskák, levéltárcák, pénztárcák stb., - különféle személyi használati cikkek: napszemüvegek, sétabotok és pálcák, esernyők és napernyők, legyezők és kulcskarikák stb., - temetkezési cikkek, úgymint urnák, koporsók, sírkövek. Tartalmazza az utazási ébresztőórákat; a fali hőmérőket és barométereket. Nem tartalmazza a dísztárgyakat (05.1.1 vagy 05.4); a rádiós órákat (09.1.1); a csecsemőbútort (05.1.1); a tolltartókat (09.3.4); a bevásárlószatyrokat vagy táskákat (05.2). 12.4A Biztosítás (SZ) [6] A biztosítási szolgáltatások csoportosítása a biztosítás típusa szerint történik. A több kockázattal számoló biztosítások, melyek többféle kockázatot fednek le, szolgáltatási díját nem sorolják külön csoportba. Az ilyen típusú biztosítások esetén, amennyiben nem lehet a szolgáltatási díjakat a különböző lefedett kockázatok között felosztani, a szolgáltatási díjakat a fő kockázat költsége alapján kell besorolni. 12.4.2A Ingatlannal kapcsolatos biztosítás - ingóságok biztosítása (SZ) - A saját ingatlanában lakó tulajdonos vagy az ingatlan bérlője által fizetett szolgáltatási díjak, amelyeket általában a lakók kötnek meg betörés, tűzkár, vízkár stb. ellen. Nem tartalmazza a saját ingatlanában lakó tulajdonos által az olyan típusú biztosításokért fizetett szolgáltatási díjakat, amelyeket tipikusan a tulajdonos köt meg (közvetett fogyasztás). 12.4.4A Közlekedési és szállítási biztosítás: személygépjárműbiztosítás (SZ) - Személyszállító járművekre kötött biztosítás szolgáltatási díja. Nem tartalmazza az utazási és poggyászbiztosítás után fizetett szolgáltatási díjakat. 12.5A Máshova nem sorolt banki szolgáltatások(SZ) - Banki szolgáltatások tényleges díjai, - postai és takarékpénztári átutalási megbízások és egyéb pénzügyi szolgáltatások díjai. Nem tartalmazza a tranzakciók értékének arányában kifejezett kamatfizetéseket és költségeket. 12.6A Máshova nem sorolt egyéb szolgáltatások (SZ) - Jogi szolgáltatások, munkaközvetítő ügynökségek stb. díjai, - temetési és egyéb kapcsolódó szolgáltatások költségei, - az ingatlankezelők és ingatlanügynökségek, árverési csarnokok üzemeltetői és különböző közvetítők szolgáltatásaiért járó díjak, - fénymásolási és sokszorosítási költségek, - útlevél, születési és házassági anyakönyvi kivonat, valamint halotti bizonyítvány kiállításának illetéke - az ESA 1995 egyezményeinek megfelelően (4.79. ponthoz tartozó 5. lábjegyzet) és a nemzeti számlák rendszere alapján (8.54. pont) az ilyen kifizetések államigazgatási szolgáltatás megvásárlásának minősülnek, s ily módon kiterjed rájuk a HICP, - újsághirdetések és reklámok díja, - grafológusok, asztrológusok, magándetektívek, házasságközvetítő irodák és házassági tanácsadók, közírók, szolgáltatásaiért való fizetség és különféle más díjak (ülőhelyek, toalett, ruhatár) stb. Nem tartalmazza az ESA 1995 egyezménynek megfelelően a szakmai egyesületek, egyházak, szociális, kulturális, szabadidős és sportegyesületek, tagsági és egyéb díjait (ESA 1995, 3.77. e) pont). [1] Az osztályok többsége árukat vagy szolgáltatásokat tartalmaz. Az árukat magában foglaló osztályokat (NT), (FT) vagy (T) betűkkel jelölik, amelyek "nem tartós", "féltartós" vagy "tartós" fogyasztási cikket jelentenek. Az (SZ) jelöli azokat az osztályokat, amelyek "szolgáltatásokat" tartalmaznak. Egyes osztályok árukat és szolgáltatásokat egyaránt tartalmaznak, mivel nehézséget okoz azokat árukra és szolgáltatásokra bontani. Az ilyen osztályokat általában (SZ) jelöli, a szolgáltatási jelleget tekintve meghatározónak. Az (E) az "energiát" jelöli, míg az (SZE) jelöli a "szezonális termékeket". [2] A nemzeti számlákról 1996. április 30. és május 3. között Genfben megrendezett ENSZ-EGB, OECD és Eurostat közös találkozón elfogadott végleges COICOP besorolás tervezet alapján. [3] A "fogyasztók a fogyasztással arányosan fizetnek", amikor (i.) megállapított (lemért) díjakat fizetnek; (ii.) átalánydíjat fizetnek, amely a szolgáltatás fogyasztás becslésének tekinthető, vagy (iii.) kapcsolási díjat fizetnek, amely lehetővé tesz bizonyos mennyiségű fogyasztást is; a fogyasztók nem a fogyasztással arányosan fizetnek, amikor a szolgáltatást adóztatással fedezik. [4] Az erre a pozícióra vonatkozó súlyozást úgy kell módosítani, hogy magába foglalja a közvetlenül a biztosító társaságok által fizetett kártérítésből fedezett javításokat (lásd a 12.4A kategóriát is). [5] Minden olyan szálláshely-szolgáltatást magában foglal, amely a tagállamok gazdasági területén igénybe vehető. [6] A súlyokat és árakat a kárigények nélkül kell figyelembe venni. Mindazonáltal a bruttó biztosítási díjak árindexe felhasználható a nettó biztosítási díjak változásának helyettesítőjeként vagy becsléseként. A többi pozícióra vonatkozó súlyokat módosítani kell azokkal a javításokkal, amelyeket a biztosító társaságok által közvetlenül megtérített kártérítésekből fizettek ki, mint például a karbantartás és javítást (07.2.3), valamint az új és használt személygépkocsikat (07.1.1). --------------------------------------------------